**ענבר לניר** (נולדה ב-3 באפריל 2000) היא ג'ודוקא ישראלית, אלופת העולם (2023) במשקל עד 78 ק"ג, וזוכת מדליית ארד מאולימפיאדת טוקיו 2020 בקטגוריית הנבחרות המעורבות כחלק מנבחרת ישראל, וזוכת מדליית ארד באליפות אירופה (2023).

לניר ידועה בסגנון הג'ודו ההתקפי שלה ורוב הקרבות שמסתיימים בניצחונה נגמרים בניקוד איפון מהיר.

ביוגרפיה
--------

ענבר, בתם של מיכל ורונן לניר, גדלה והתחנכה ביהוד. בילדותה היא התאמנה בחוגים במגוון ענפי ספורט וביניהם התעמלות קרקע ובלט. היא החלה להתאמן בג'ודו בגיל 6 במועדון "הפועל ג'ודו יהוד" בניהולו של רן ידגר, והלכה בעקבות אמה שהתאמנה בילדותה בג'ודו גם היא. בגיל 15 התחילה ענבר להתאמן בנבחרת הקדטים במסגרת פרויקט אתנה. בגיל 17 עברה להתאמן במועדון מיט"ב נתניה בניהולו של שני הרשקו שהוא מאמנה האישי. לניר בוגרת בית הספר "תיכון מקיף יהוד". היא שירתה בצה"ל במעמד ספורטאי מצטיין כמש"ק שלישות באט"ל.

באפריל 2024 נבחרה לפורבס 30Under30

קריירה
------

### תחילת דרכה

תחילה התחרתה לניר בקטגוריית משקל של עד 70 ק"ג, במסגרת נבחרת הקדטיות תחת המאמנת עינת ירון. במהלך השנים 2015–2017 השתתפה לניר בטורנירים בינלאומיים בקטגוריות גיל של עד 17 ועד 21. בשנת 2017, נפגעה לניר במהלך אימון וספגה פציעה ברצועה צולבת קדמית בברך. לאחר הניתוח החל תהליך החלמה ושיקום שארך כעשרה חודשים, בסיומו חזרה להתאמן בג'ודו ולהתחרות. במקביל לתהליך השיקום, הוחלט להעבירה לקטגוריית המשקל של עד 78 ק"ג.

הופעתה הראשונה של לניר בתחרות בוגרים בינלאומית התרחשה בגיל 18 במסגרת טורניר גראנד פרי תל אביב 2019. לניר הפסידה להונגרייה אנט מיסארוש בקרב הראשון והודחה מהתחרות. בנובמבר 2019 זכתה במדליית ארד באליפות אירופה עד גיל 23, שנערכה ברוסיה, לאחר שגברה על האיטלקייה אריאנה קונטי בקרב על מדליית הארד. בנובמבר 2020 השתתפה לניר באליפות אירופה עד גיל 21 וזכתה במדליית הארד לאחר שניצחה בקרב על מדליית הארד את ההולנדית רנה ואן הארסלר שדורגה ראשונה בתחרות. עוד באותו החודש התחרתה לניר באליפות אירופה עד גיל 23, בה זכתה במדליית הזהב לאחר ניצחון בגמר על קרלה פרודן הקרואטית.

### פריצת הדרך ואולימפיאדה ראשונה

במהלך שנת 2021, שהיוותה את שנת הפריצה שלה, זכתה לניר בחמש מדליות מתחרויות גראנד סלאם, מתוכם אחת כסף וארבע ארד. במרץ 2021 זכתה לניר במדליה הראשונה שלה בתחרות מהסבב העולמי לבוגרים כשזכתה במדליית הארד בגראנד סלאם טשקנט לאחר ניצחון באיפון על יון היון-ג'י הדרום קוריאנית 30 שניות לסיום הקרב. בהמשך החודש זכתה לניר במדליית ארד נוספת, הפעם בגראנד סלאם טביליסי, לאחר ניצחון בתוך 9 שניות בלבד על ברנדט גרף מאוסטריה בקרב על המדליה. באוקטובר זכתה לניר במדליית ארד בגראנד סלאם פריז לאחר שניצחה בקרב על המדליה את קארן סטיבנסון ההולנדית בתוך 22 שניות כאשר יריבתה נכנעה בעקבות תרגיל חניקה. בחודש נובמבר היא זכתה במדליית כסף בגראנד סלאם באקו כאשר ניצחה בחצי הגמר את קרלה פרודן הקרואטית והפסידה בגמר ללואיז מלצאן הגרמנייה. בגראנד סלאם אבו דאבי זכתה לניר במדליית הארד כשניצחה בקרב על המדליה את פטרישיה ברולי הסלובנית תוך 37 שניות בעזרת ריתוק. באותה השנה לניר התחרתה לראשונה באליפות העולם שנערכה בבודפשט וסיימה במקום השביעי, שיחד עם שאר התוצאות במהלך השנה, הספיק לה על מנת להבטיח את הקריטריון עבור אולימפיאדת טוקיו 2020

באולימפיאדת טוקיו 2020, לניר זכתה במדליית ארד עם נבחרת ישראל בקטגוריית הנבחרות המעורבות, למרות שהייתה אחת מבין שלושת הג'ודוקא הישראליים היחידים (ביחד עם שירה ראשוני וברוך שמאילוב) שהיו רשומים אך לא שותפו בקרבות הקבוצתיים. בתחרות האישית בקטגוריית המשקל של עד 78 ק"ג, לניר הודחה בשלב שמינית הגמר. היא הגיעה לתחרות האולימפית מדורגת במקום ה-18 מבין המתחרות והחלה את דרכה בסיבוב הראשון מול מונחצצג אוטגון המונגולית, אותה ניצחה באיפון תוך 18 שניות מפתיחת הקרב. בשמינית הגמר היא הפסידה באיפון למדורגת חמישית, מיירה אגיאר הברזילאית.

באליפות העולם 2022, היא זכתה במדליית ארד יחד עם נבחרת ישראל בג'ודו בתחרות הנבחרות המעורבות. בתחרות האישית בקטגוריית המשקל עד 78 ק"ג, היא הודחה בקרב הראשון לאחר הפסד בווזארי ללוריאנה קוקהה מקוסובו. במהלך אותה שנה, זכתה לניר בארבע מדליות בתחרויות מהסבב העולמי; מהם שתיים בתחרויות גראנד פרי ושתיים בתחרויות גראנד סלאם. בינואר היא זכתה במדליית ארד מגראנד פרי פורטוגל כשניצחה בקרב על המדליה את הפולנייה ביאטה פאצוט-קווצ'קו בתוך 22 שניות בעזרת ריתוק. בחודש יוני זכתה במדליית כסף מגראנד סלאם אולן-בטור כשהגיעה עד הגמר, בו הפסידה ליפנית מאמי אומקי. ביולי זכתה במדליית כסף נוספת, הפעם בגראנד סלאם בודפשט, כאשר בחצי הגמר ניצחה באיפון את אייריימה סילבסטרה מהרפובליקה הדומיניקנית ובגמר הפסידה לאיטלקייה אליצ'ה בלאנדי. עוד באותו החודש זכתה לניר במדליית כסף נוספת כשלאחר שלושה נצחונות הגיעה לגמר גראנד פרי זאגרב, ובו הפסידה לבריטית נטלי פאוול.

### זהב באליפות עולם

באליפות העולם 2023 שנערכה בקטאר, זכתה לניר במדליית זהב בקטגוריית המשקל עד 78 ק"ג, והפכה לג'ודוקא הישראלית השלישית שזוכה בתואר העולמי. לניר ניצחה בניקוד איפון את כל חמשת קרבותיה בתחרות כאשר בשלושה מהם ניצחה בריתוק. היא הגיעה אל האליפות מדורגת במקום השביעי בעולם והחלה את דרכה בסיבוב השני נגד הפולנייה ביאטה פאצוט-קווצ'קו, אותה ניצחה באיפון לאחר שתחילה הטילה אותה בווזארי ומשם המשיכה לריתוק מוצלח. בשמינית הגמר התמודדה לניר מול פטרישיה ברולי הסלובנית וניצחה שוב באיפון לאחר ריתוק מוצלח. ברבע הגמר ניצחה באיפון את הסינית מא ג'נג'או בתוך 58 שניות באותו האופן כאשר תחילה הפילה אותה על צידה בווזארי ומשם המשיכה לריתוק. בשלב חצי הגמר, פגשה לניר את המדורגת ראשונה בעולם אליצ'ה בלאנדי האיטלקייה, שהובילה בניקוד ווזארי לאחר תרגיל מוצלח 45 שניות מהפתיחה, אך כדקה לאחר מכן הצליחה לניר להטיל את יריבתה על גבה בתרגיל בשם היקיקומי-גאשי וניצחה באיפון. בגמר התמודדה לניר מול אודרי צ'ומאו הצרפתייה וניצחה באיפון כשתיים וחצי דקות מהפתיחה לאחר שהטילה את יריבתה בעוצמה על גבה בעזרת תרגיל בשם אוקי-אוטושי.

במרץ 2023, זכתה לניר במדליית ארד מגראנד סלאם טביליסי כשניצחה בקרב על המדליה את נטשה אווסמה ההולנדית בזכות איפון מהיר בתוך פחות מדקה מפתיחת הקרב. ביוני זכתה במדליית זהב מגראנד סלאם אולן בטור כשניצחה בגמר את מאמי אומקי היפנית לאחר שהטילה אותה בתרגיל אורה-נגה שהעניק לה ניקוד ווזארי שני וניצחון באיפון. באוגוסט זכתה לניר במדליית זהב בטורניר המאסטרס היוקרתי שנערך בבודפשט שבהונגריה לאחר שגברה בגמר על מדלן מלונגה הצרפתייה בתוך 59 שניות לאחר שהטילה אותה בתרגיל אורה-נגה מוצלח. בעקבות הזכייה בטורניר המאסטרס עלתה לניר לראשונה בקריירה למקום הראשון בדירוג העולמי.

בנובמבר 2023 זכתה במדליית ארד באליפות אירופה, שנערכה במונפלייה בצרפת. ענבר התחילה את התחרות בסיבוב השני מול פטרוניליה פאביץ', הקרואטית שהוכנעה באיפון. בשלב רבע הגמר מול אלינה בוהם הגרמניה, ענבר הפסידה בריתוק. לאחר נצחון בקרב הרפסאז' מול הצרפתיה אודרי צ'מאו, עלתה ענבר לקרב על מדלית הארד מול אנה מריה וואגנר מגרמניה אותו סיימה בניצחון אחרי ריתוק בקרקע.

את שנת 2023 סיימה ענבר עם מדליית כסף מהטורניר היוקרתי, גרנאד סלאם טוקיו. בסיבוב השני ניצחה את איקומי אואדה התאילנדית וברבע הגמר חלפה על פני האלופה האולימפית, שורי אמאדה היפנית בזכות איפון. בחצי הגמר ניצחה לניר יפנית נוספת, את ריקה טקאימה. בגמר פגשה את הברזילאית מיירה אגיאר, והוכנעה בתום הקרב בוואזרי.

### ג'ודאית השנה באירופה

מדליות מהסבב העולמי (מאסטרס, גראנד סלאם, גראנד פרי)
---------------------------------------------------

| שנה | תחרות | מיקום | קטגוריית משקל |
| --- | --- | --- | --- |
| 2021 | גראנד סלאם טשקנט |  | עד 78 ק"ג |
| גראנד סלאם טביליסי |  |
| גראנד סלאם פריז |  |
| גראנד סלאם באקו |  |
| גראנד סלאם אבו דאבי |  |
| 2022 | גראנד פרי פורטוגל |  |
| גראנד סלאם אולן-בטור |  |
| גראנד סלאם בודפשט |  |
| גראנד פרי זאגרב |  |
| 2023 | גראנד סלאם טביליסי |  |
| גראנד סלאם אולן בטור |  |
| טורניר המאסטרס |  |
| גראנד סלאם טוקיו |  |

קישורים חיצוניים
----------------

ויקישיתוף מדיה וקבצים בנושא **ענבר לניר** בוויקישיתוף
* 

* אתר האינטרנט הרשמי של ענבר לניר (באנגלית)
* ענבר לניר, ברשת החברתית פייסבוק

* ענבר לניר, ברשת החברתית אינסטגרם

* ענבר לניר, ברשת החברתית LinkedIn

* ענבר לניר, באתר olympedia.org

* ענבר לניר, באתר איגוד הג'ודו העולמי

* ענבר לניר, באתר JudoInside.com

* ענבר לניר, באתר הוועד האולימפי בישראל
* אתר למנויים בלבד עידו רקובסקי, "נתתי לזה שאני אנדרדוג להיות הכוח שלי": אלופת העולם ענבר לניר בריאיון, באתר הארץ, 14 במאי 2023
* דליה בן ארי, "בגיל 12 פחדתי שאיראה גברית. היום השרירים שלי הם התכשיטים הכי יפים שלי", *מגזין את*,‏ 8 בספטמבר 2022

הערות שוליים
------------

1. 1 2 3  דליה בן ארי, "בגיל 12 פחדתי שאיראה גברית. היום השרירים שלי הם התכשיטים הכי יפים שלי", 8 בספטמבר 2022, *מגזין את*
2. 1 2  אתר למנויים בלבד עידו רקובסקי, "נתתי לזה שאני אנדרדוג להיות הכוח שלי": אלופת העולם ענבר לניר בריאיון, באתר הארץ, 14 במאי 2023
3. ↑  מיטל ליאור-גוטמן, "כבוד למקיף יהוד: המדליסטיות האולימפיות זכו בתעודות הוקרה מהעירייה", 8 באוגוסט 2021, אונו ניוז
4. ↑  ענבר לניר, באתר Forbes Israel
5. ↑  אורן אהרוני, ג'ודו: ענבר לניר אלופת אירופה עד גיל 23, באתר ynet, 10 בנובמבר 2020
6. ↑  יאיר צוקר, ‏ג’ודו: ענבר לניר הבטיחה את השתתפותה במשחקים האולימפיים, באתר דבר העובדים בארץ ישראל, 11 ביוני 2021
7. ↑  אתר למנויים בלבד איתמר קציר, מדליה שנייה בטוקיו 2020: נבחרת הג'ודו ניצחה את רוסיה וזכתה בארד, באתר הארץ, 31 ביולי 2021
8. ↑  "דקה אחר דקה: ג'ודו קבוצתי 31.7" - תקצירי הקרבות, 31 ביולי 2021, אתר ערוץ הספורט סרטונים
9. ↑  אתר למנויים בלבד עידו רקובסקי, ענבר לניר זכתה במדליית זהב באליפות העולם בג'ודו. ארד לפיטר פלצ'יק, באתר הארץ, 12 במאי 2023
10. ↑  דקה אחרי דקה מאליפות העולם בג'ודו, 12 במאי 2023, אתר ערוץ הספורט סרטונים
11. ↑  סתיו איפרגן, חגיגת מדליות בהונגריה: זהב לענבר לניר, כסף לפיטר פלצ'יק, באתר ynet, 6 באוגוסט 2023
12. ↑  סתיו איפרגן, רז הרשקו סגנית אלופת אירופה בג'ודו, ענבר לניר זכתה בארד, באתר ynet, 5 בנובמבר 2023

| מדליסטים אולימפיים ישראלים  |
| --- |
| זוכי מדליית זהב  | גלישת רוח גל פרידמן (2004) • התעמלות מכשירים ארטיום דולגופיאט (2020) • התעמלות אומנותית לינוי אשרם (2020) |  |
| זוכי מדליית כסף  | ג'ודו יעל ארד (1992) |
| זוכי מדליית ארד  | ג'ודו אורן סמדג'ה (1992) • גלישת רוח גל פרידמן (1996) • קיאק מיכאל קולגנוב (2000) • ג'ודו אריק זאבי (2004)‏ • גלישת רוח שחר צוברי (2008) • ג'ודו ירדן ג'רבי (2016) • ג'ודו אורי ששון (2016) • טאקוונדו אבישג סמברג (2020)‏ • ג'ודו נבחרת ישראל בג'ודו (2020) |

|  משלחת ישראל לאולימפיאדת טוקיו (2020)  |
| --- |
| מרוץ אופני כביש **אופניים** | שלומי חיימי • עומר שפירא |
| אתלטיקה **אתלטיקה** | גירמה אמרה • סלאמוויט באיולין-טפרי • דיאנה ויסמן • מאור טיורי • מארו טפרי • אדוה כהן • איימרו עלמיה • לונה צ'מטאי-סלפטר • חנה קנייזבה-מיננקו |
| בדמינטון **בדמינטון** | מישה זילברמן • קסניה פוליקרפובה |
| בייסבול **בייסבול** | נבחרת ישראל בבייסבול (ג'רמי בלייך • ג'ונתן דה-מארטה • ג'ואי ווגמן • בן וונגר • זאק וויס • ג'וש זייד • ג'ייק פישמן • אלכס כץ • אלון ליישמן • שלמה ליפץ • ג'ון מוסקוט • די ג'יי שרעבי • טל אראל • ריאן לברנוואי • ניק ריקלס • סקוט בורצ'ם • מיץ' גלסר • דני ולנסיה • זאק פנפראס • איאן קינסלר • טיי קלי • בלייק גיילן • אסף לוונגרט • רוב פולר) |
| ג'ודו **ג'ודו** | גילי כהן • גילי שריר • טוהר בוטבול • רז הרשקו • ענבר לניר • שגיא מוקי • תמנע נלסון-לוי • פיטר פלצ'יק • לי קוכמן • שירה ראשוני • ברוך שמאילוב • אורי ששון 
מדליית ארד לנבחרת ישראל המעורבת (גברים-נשים) נבחרת ישראל בג'ודו (גילי שריר • טוהר בוטבול • רז הרשקו • ענבר לניר • שגיא מוקי • תמנע נלסון-לוי • פיטר פלצ'יק • לי קוכמן • שירה ראשוני • ברוך שמאילוב • אורי ששון) |
| גלישת גלים **גלישת גלים** | ענת ליליאור |
| הרמת משקולות **הרמת משקולות** | דוד ליטבינוב |
| התעמלות אמנותית **התעמלות אמנותית** | מדליית זהב ללינוי אשרם לינוי אשרם • ניקול זליקמן 
נבחרת ישראל בהתעמלות אמנותית (אופיר דיין, קארין וקסמן, יוליאנה טלגין, יאנה קרמרנקו, נטלי רייץ) |
| התעמלות **התעמלות מכשירים** | מדליית זהב לארטיום דולגופיאט ארטיום דולגופיאט • ליהיא רז • אלכס שטילוב |
| טאקוונדו **טאקוונדו** | מדליית ארד לאבישג סמברג אבישג סמברג |
| טריאתלון **טריאתלון** | רן שגיב • שחר שגיב |
| קליעה **ירי תחרותי** | סרגיי ריכטר |
| שחייה **שחייה** | אביב ברזלי • איתי גולדפדן • אנסטסיה גורבנקו • מירון חרותי • יעקב טומרקין • גל כהן גרומי • דניס לוקטב • מיכאל לייטרובסקי • אנדראה מורז • דניאל נמיר • רון פולונסקי • תומר פרנקל |
| שחייה אומנותית **שחייה אומנותית** | שלי בובריצקי • עדן בלכר |
| שחייה במים פתוחים **שחייה במים פתוחים** | מתן רודיטי |
| קשתות **קשתות** | איתי שני |
| רכיבה **רכיבה** | אשלי בונד • דניאל גולדשטיין-וולדמן • אלברטו משען • טדי ולוק |
| שיט **שיט** | נויה בר עם • שחר טיבי • יואב כהן • קטי ספיצ'קוב • שי קקון |